**«Վիդա» սպորտային և սոցիալական ակումբ** (իսպ.՝ Club Deportivo y Social Vida), հոնդուրասյան ֆուտբոլային ակումբ Լա Սեյբա քաղաքից (Ատլանտիդա շրջան)։ Ներկայումս հանդես է գալիս Նասիոնալ լիգայում՝ Հոնդուրասի ուժեղագույն դիվիզիոնում։ «**Վիդան**» Հոնդուրասի կրկնակի չեմպիոն է։

Պատմություն
-----------

Ակումբը հիմնադրվել է 1940 թվականի հոկտեմբերի 14-ին «Սալվավիդա» անունով ( թարգմանաբար՝ «Փրկարար օղակ»)։ Նրա հիմնադիրներն են եղել Գրեգորիո Ռամոսը, Խոսե Լամելասը և Վալենտին Վասկեսը։ «Սալվա վիդան» (իսպ.՝ Salva Vida) Հոնդուրասում գարեջրի ապրանքանշանի անվանումն է, որը պատկանում է «Սերվեսերիա օնդուրենյա» (իսպ.՝ Cervecería Hondureña, SA) ընկերությանը։ Վերջինս հիմնադրվել է **Սալվա**դոր Վակարոյի և **Վի**սենտե **Դ’Ա**նտոնիի կողմից, և գարեջրին անվանակոչել են հիմնադիրների անունների վանկային հապավման ստեղծման միջոցով։ Ընկերությունը սկսել է հովանավորեպ ֆուտբոլային ակումբին, որը սկզբում կոչվում էր այնպես, ինչպես գարեջուրը, այդ իսկ պատճառով անվանափոխության կարիք առաջացավ։ Դրան նպաստեց այն պատահարը, երբ մարզչական շտաբը և ֆուտբոլիստները փրկեցին Վիդա կոդե դե Կաստանյեդա անունը կրող խեղդվող կնոջը։ Երբ Վիդան ընկել էր նավակից, Գրեգորիո Ռամոսը բղավել է. ¡Un salvavida para Vida!» («„Փրկարար օղակ" / „Սալվավիդա" Վիդայի համար»)։ Դրանից հետո որոշվեց անվանափոխել ֆուտբոլային ակումբը՝ «Վիդա» սպորտային ակումբի (իսպ.՝ Club Deportivo Vida), ինչը իսպաներենից թարգմանաբար նշանակում է «Կյանք»։

1962 թվականին «Վիդան» հաղթեց Հոնդուրասի սիրողական առաջնությունում, սակայն երկրում ճանաչվում են միայն պրոֆեսիոնալ առաջնությունները, որ անցկացվում են 1965/66 մրցաշրջանից սկսած։ Նույն 1962 թվականին ակումբի անվանումը փոխարինվեց այժմյանով. «Վիդա» սպորտային և սոցիալական ակումբ, որպեսզի ընգծեին ակումբի նշանակությունը տեղի հասարակության համար։

Հոնդուրասի չեմպիոն «Վիդան» առաջին անգամ դարձել է 1982 թվականին՝ կրկնելով դա երկու տարի անց ևս։ Բացի այդ՝ ակումբը երեք անգամ դարձել է երկրի փոխչեմպիոն՝ 1971/72, 1984/85 և 1985/86 մրցաշրջաններում։ Այսպիսով, 1980-ական թվականները դարձել են ակումբի պատմության «ոսկե տասնամյակը»։ Դրանից հետո թիմը ոչ մի անգամ չի հասել Հոնդուրասի առաջնության փլեյ-օֆի եզրափակիչ։

Տնային խաղերն ակումբը անցկացնում է «Նիլմո Էդվարդս» խաղադաշտում, որը տեղավորում է 18 000 հանդիսատես։ «Վիդան» վեցերորդ տեղն է զբաղեցնում Հոնդուրասի պատմության բոլոր առաջնությունների գումարային աղյուսակում։

Նվաճումներ
----------

* Հոնդուրասի չեմպիոն (2). 1981/82, 1983/84
* Հոնդուրասի փոխչեմպիոն (3). 1971/72, 1984/85, 1985/86

Հանրահայտ ֆուտբոլիստներ
-----------------------

* Հոնդուրաս Ջեր Բենգսթոն
* Հոնդուրաս Ռիկարդո Կանալես
* Հոնդուրաս Ռոմել Կիոտո
* Հոնդուրաս Կրիստիանո Նորալես՝ Հոնդուրասի առաջնության քառակի լավագույն ռմբարկու, այդ թվում՝ 1967 թվականին «Վիդայի» կազմում
* Հոնդուրաս Առնոլդ Պերալտա
* Հոնդուրաս Օրլին Պերալտա
* Հոնդուրաս Մարսելո Էսպինալ

Հանրահայտ մարզիչներ
-------------------

* Ուրուգվայ Ռիկարդո Օրտիս

Ծանոթագրություններ
------------------

1. ↑  "A dar guerra" (in իսպաներեն). Diario La Prensa. 2007 թ․ օգոստոսի 10. Արխիվացված from the original on 2007 թ․ սեպտեմբերի 28. Retrieved 2016 թ․ սեպտեմբերի 7.
2. 1 2  "История клуба" (in իսպաներեն). «Վիդայի» պաշտոնական կայք. 2016. Արխիվացված է the original 2016 թ․ հունվարի 13-ին. Retrieved 2016 թ․ սեպտեմբերի 7.
3. ↑  Hans Schöggl, Walter Urbina, Irvin Jerez, René Ivann Rodríguez (18 августа 2016). "Honduras - List of Champions" (in անգլերեն). Rec.Sport.Soccer Statistics Foundation. Retrieved 2016 թ․ օգոստոսի 23.`{{cite web}}`: CS1 սպաս․ բազմաթիվ անուններ: authors list (link)

Արտաքին հղումներ
----------------

* Պաշտոնական կայք Archived 2016-02-21 at the Wayback Machine. (իսպ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FootballDatabase.eu · Soccerway · Transfermarkt |

 |